**BENDRADARBIAVIMO SUTARTIS**

2016 m. balandžio 26 d. Nr. T1-140

Klaipėda

**I. SUTARTIES ŠALYS**

Klaipėdos miesto savivaldybės administracija (toliau – Administracija), atstovaujama Administracijos direktoriaus Sauliaus Budino, Lietuvos liaudies kultūros centras (toliau – LLKC), atstovaujamas direktoriaus Sauliaus Liausos, ir Klaipėdos miesto chorinė bendrija „Aukuras“ (toliau – „Aukuras“), atstovaujama pirmininko Algirdo Šumskio, toliau kartu vadinamos Šalimis, įgyvendindamos Lietuvos Respublikos dainų švenčių įstatymo 7 straipsnio 2 dalies 8 ir 12 punktus, 8 straipsnio 6 dalies 6 punktą ir 15 straipsnį, sudarė šią sutartį.

**II. SUTARTIES DALYKAS**

1. Sutarties dalykas yra Šalių bendradarbiavimas organizuojant kasmetines dainų šventes (respublikinius renginius) Klaipėdoje 2016–2020 m.

**III. SUTARTIES ŠALIŲ ĮSIPAREIGOJIMAI**

**2. Administracija įsipareigoja:**

2.1. parengti kiekvienai dainų šventei Vasaros estradą (arba kitą tinkamą šventei vietą Vasaros estrados modernizavimo laikotarpiu);

2.2. išspręsti švenčių leidybos, reklamos, dalyvių (vaikų) apgyvendinimo ir kitus su šventės organizavimu susijusius panašaus pobūdžio klausimus.

**3. LLKC įsipareigoja:**

3.1. užtikrinti dainų švenčių techninį aptarnavimą (scena, įgarsinimas, apšvietimas, ekranai);

3.2. išspręsti kiekvienos dainų šventės programos kūrinių orkestruočių, instrumentuočių ir kitus panašaus pobūdžio kūrybinius klausimus.

**4. „Aukuras“ įsipareigoja:**

4.1. užtikrinti dainų švenčių meninių programų parengimą;

4.2. organizuoti kiekvienos dainų šventės kūrybinės ir organizacinės grupių veiklą;

4.3. surengti dainų šventes, kurias sudaro visi meniniai bei organizaciniai sprendimai: meninių programų dalyvių parinkimas, scenarijaus bei techninio aptarnavimo plano parengimas bei įgyvendinimas, kiti panašaus pobūdžio veiksmai;

4.4. iki kiekvienų metų spalio 1 d. pateikti Administracijai dainų šventės paraišką su preliminaria išlaidų sąmata, o patvirtinus savivaldybės biudžetą, ne vėliau kaip iki kovo 31 d. – galutinę dainų šventės programą, sąmatą bei finansavimą iš kitų šaltinių liudijančių dokumentų (garantinių raštų, sutarčių ir pan.) kopijas.

**IV. PAPILDOMOS SUTARTIES SĄLYGOS**

5. LLKC ir Administracija sutaria, kad kiekvienais metais skirs finansavimą šioje sutartyje nurodytų savo įsipareigojimų dalies įgyvendinimui.

6. Už įsipareigojimų nevykdymą ar netinkamą vykdymą šios sutarties Šalys atsako Lietuvos Respublikos teisės aktų nustatyta tvarka.

7. Jeigu viena iš Šalių dėl nenumatytų priežasčių negali įvykdyti kurio nors šios sutarties punkto, nedelsdama raštu kreipiasi į kitas Šalis dėl sutarties papildymo, pakeitimo ar nutraukimo.

8. Sutartis gali būti nutraukta vienos iš Šalių raštišku reikalavimu, jeigu Šalys nevykdo savo įsipareigojimų.

9. Šios sutarties papildymai, pakeitimai arba sutarties nutraukimas galioja tik raštu sutikus visoms Šalims.

10. Ginčai dėl šios sutarties vykdymo sprendžiami Šalių susitarimu, o nesusitarus – Lietuvos Respublikos įstatymų nustatyta tvarka.

11. Ši sutartis sudaryta 3 vienodą teisinę galią turinčiais egzemplioriais, po vieną kiekvienai Šaliai.

**V. ŠALIŲ PARAŠAI IR JURIDINIAI REKVIZITAI**

|  |  |
| --- | --- |
| **Administracija**Klaipėdos miesto savivaldybės administracijaLiepų g. 11, 91502 KlaipėdaTel. (8 46) 39 60 66Kodas 188710823AB DNB bankasBanko kodas 40100A. s. LT744010042300199335 Direktorius*A. V.**\_\_\_\_\_\_\_\_\_\_\_\_\_\_\_\_\_\_\_\_\_\_\_**(parašas)*Saulius Budinas | **LLKC**Lietuvos liaudies kultūros centrasBarboros Radvilaitės g. 8, 01124 VilniusKodas 190758519 „Swedbank“, AB Banko kodas 73000A. s. LT517300010002455760Direktorius *A. V.**\_\_\_\_\_\_\_\_\_\_\_\_\_\_\_\_\_\_\_\_\_\_\_**(parašas)*Saulius Liausa |

|  |
| --- |
| **„AUkuras“**Klaipėdos miesto chorinė bendrija „Aukuras“K. Donelaičio g. 4, 92144 KlaipėdaKodas 293220380„Swedbank“, ABBanko kodas 73000A. s. LT 537300010002327490Tarybos pirmininkas*A. V.**\_\_\_\_\_\_\_\_\_\_\_\_\_\_\_\_\_\_\_\_\_\_\_**(parašas)*Algirdas Šumskis |

Parengė

Kultūros skyriaus vedėjas

Narūnas Lendraitis, tel. (8 46) 39 61 71

2016-04-20